ddrg/super_eurlex huggingface dataset:
C 339/11

Sodba Splošnega sodišča z dne 8. julija 2020 – Neda Industrial Group/Svet

(Zadeva T-490/18) (1)

(Skupna zunanja in varnostna politika - Omejevalni ukrepi proti Iranu za preprečitev širjenja jedrskega orožja - Zamrznitev sredstev - Ohranitev imena tožeče stranke na seznam oseb, subjektov in organov, za katere se uporabi zamrznitev sredstev in gospodarskih virov - Obveznost obrazložitve - Napačna uporaba prava - Napaka pri presoji - Prilagoditev časovnih učinkov razglasitve ničnosti)

(2020/C 339/13)

Jezik postopka: angleščina

Stranki

Tožeča stranka: Neda Industrial Group (Teheran, Iran) (zastopnik: L. Vidal, odvetnik)

Tožena stranka: Svet Evropske unije (zastopnika: V. Piessevaux in M. Bishop, agenta)

Predmet

Predlog na podlagi člena 263 PDEU, s katerim se predlaga razglasitev ničnosti Sklepa Sveta (SZVP) 2018/833 z dne 4. junija 2018 o spremembi Sklepa 2010/413/SZVP o omejevalnih ukrepih proti Iranu (UL 2018, L 140, str. 87) in Izvedbene uredbe Sveta (EU) 2018/827 z dne 4. junija 2018 o izvajanju Uredbe (EU) št. 267/2012 o omejevalnih ukrepih proti Iranu (JO 2018, L 140, str. 3) v delu, v katerem se nanašata na Neda Industrial Group, na eni ter dopisa z dne 6. junija 2018, ki ga je Svet poslal tožeči stranki na drugi strani.

Izrek

1. Sklep Sveta (SZVP) 2018/833 z dne 4. junija 2018 o spremembi Sklepa 2010/413/SZVP o omejevalnih ukrepih proti Iranu in Izvedbena uredba Sveta (EU) 2018/827 z dne 4. junija 2018 o izvajanju Uredbe (EU) št. 267/2012 o omejevalnih ukrepih proti Iranu se v delu, v katerem se nanašata na Neda Industrial Group, razglasita za nična.

2. Učinki Sklepa 2018/833 se v zvezi z Neda Industrial Group ohranijo do učinka razglasitve ničnosti Izvedbene uredbe 2018/827.

3. V preostalem se tožba zavrne.

4. Svetu Evropske unije se naloži plačilo stroškov.

(1) UL C 399, 5.11.2018.
C 209/23

Sodba Splošnega sodišča z dne 29. aprila 2020 – Tilly-Sabco/Svet in Komisija

(Zadeva T-707/18) (1)

(Kmetijstvo - Izvozna nadomestila - Perutninsko meso - Uredba (EU) 2018/1277, sprejeti po razglasitvi ničnosti Izvedbene uredbe (EU) št. 689/2013 s sodbo Sodišča - Pristojnost izdajatelja akta - Zloraba postopka - Obveznost obrazložitve - Nepogodbena odgovornost - Dovolj resna kršitev pravnega pravila, s katerim so posameznikom podeljene pravice - Škoda)

(2020/C 209/30)

Jezik postopka: francoščina

Stranke

Tožeča stranka: Tilly-Sabco (Guerlesquin, Francija) (zastopnika: R. Milchior in S. Charbonnel, odvetnika)

Toženi stranki: Svet Evropske unije (zastopnika: D. Komilaki in M. Alver, agenta) in Evropska komisija (zastopnika: A. Lewis in B. Hofstötter, agenta)

Predmet

Na eni strani, predlog na podlagi člena 263 PDEU za razglasitev ničnosti Uredbe Sveta (EU) 2018/1277 z dne 18. septembra 2018 o določitvi izvoznih nadomestil za perutninsko meso (UL 2018, L 239, str. 1) in na drugi strani, predlog na podlagi člena 268 PDEU za povrnitev škode, ki naj bi jo tožeča stranka utrpela zaradi določitve navedenih nadomestil na znesek 0 EUR za obdobje od 19. julija do 31. decembra 2013.

Izrek

1. Tožba se zavrne.

2. Tilly-Sabco se naloži plačilo stroškov.

(1) UL C 54, 11.2.2019.
Sodba Splošnega sodišča z dne 29. januarja 2020 – Aquino in drugi/Parlament

(Zadeva T-402/18) (1)

(Javni uslužbenci - Stavka tolmačev - Ukrepi Evropskega parlamenta, s katerimi se tolmačem naloži nadaljevanje dela - Neobstoj pravne podlage - Odgovornost - Nepremoženjska škoda)

(2020/C 77/62)

Jezik postopka: francoščina

Stranke

Tožeče stranke: Roberto Aquino (Bruselj, Belgija) in 25 drugih tožečih strank, katerih imena so navedena v prilogi Sodbe (zastopnik: L. Levi, odvetnik)

Tožena stranka: Evropski parlament (zastopniki: O. Caisou-Rousseau, T. Lazian in E. Taneva, agenti)

Intervenient v podporo tožene stranke: nom Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU, s katerim se predlaga na eni strani razglasitev ničnosti sklepa generalnega direktorja za kadrovske zadeve Parlamenta z dne 2. julija 2018, s katerim je bilo tolmačem in konferenčnim tolmačem naloženo, da morajo 3. julija 2018 nadaljevati delo, ter poznejših sklepov generalnega direktorja za kadrovske zadeve Parlamenta, s katerimi je bilo tolmačem in konferenčnim tolmačem naloženo, da morajo 4., 5., 10. in 11. julija 2018 nadaljevati delo, in na drugi strani povračilo nepremoženjske škode, ocenjene ex æquo et bono na 1 000 EUR na osebo, ki naj bi nastala zaradi teh sklepov.

Izrek

1. Sklep generalnega direktorja za kadrovske zadeve Evropskega parlamenta z dne 2. julija 2018, s katerim je bilo tolmačem in konferenčnim tolmačem naloženo, da morajo 3. julija 2018 nadaljevati delo, se razglasi za ničen.

2. Parlament mora Barbari Carli-Ganotis, Claudine de Seze, Marii Corini Diaconu Olszewski, Marii Provata, Irène Sevastikoglou in Benedetti Tissi plačati vsaki po 500 EUR.

3. V preostalem se tožba zavrne.

4. Parlament nosi svoje stroške in stroške, ki so jih priglasile tožeče stranke, ki jim je bilo s sklepom z dne 2. julija 2018 naloženo, da morajo nadaljevati delo, vključno s stroški postopka za izdajo začasne odredbe in stroški intervencije Sveta Evropske unije.

5. Tožeče stranke, ki jim je bilo nadaljevanje dela naloženo s sklepi, sprejetimi po vložitvi tožbe, nosijo svoje stroške.

6. Svet nosi svoje stroške.

(1) UL C 364, 8.10.2018.
C 54/49

Sodba Splošnega sodišča z dne 19. decembra 2019 – Sta*Ware EDV Beratung/EUIPO – Accelerate IT Consulting (businessNavi)

(Zadeva T-383/18) (1)

(Znamka Evropske unije - Postopek razveljavitve - Figurativna znamka Evropske unije businessNavi - Resna in dejanska uporaba znamke - Delna razveljavitev - Člen 51(1)(a) in (2) Uredbe (ES) št. 207/2009 (postal člen 58(1)(a) in (2) Uredbe (EU) 2017/1001))

(2020/C 54/54)

Jezik postopka: nemščina

Stranke

Tožeča stranka: Sta*Ware EDV Beratung GmbH (Starnberg, Nemčija) (zastopnika: M. Bölling in M. Graf, odvetnika)

Tožena stranka: Urad Evropske unije za intelektualno lastnino (zastopnik: S. Hanne, agent)

Druga stranka pred odborom za pritožbe, intervenientka v postopku pred Splošnim sodiščem: Accelerate IT Consulting GmbH (Ahlen, Nemčija) (zastopnik: H. Hofmann, odvetnik)

Predmet

Tožba zoper odločbo petega odbora za pritožbe pri EUIPO z dne 2. maja 2018 (zadeva R 434/2017-5), v zvezi s postopkom za razveljavitev med družbama Sta*Ware EDV Beratung in Accelerate IT Consulting.

Izrek

1. Tožba se zavrne.

2. Družbi Sta*Ware EDV Beratung GmbH se naloži plačilo stroškov postopka.

(1) UL C 294, 20.8.2018.
Sodba Splošnega sodišča z dne 21. novembra 2019 – Bruno/Komisija

(Zadeva T-241/18) (1)

(Javni uslužbenci - Začasni uslužbenci - Sistem pokojninskega zavarovanja - Odpravnina - Nakazila v nacionalni ali zasebni pokojninski sistem po nastopu funkcije - Predhodno pridobljene pokojninske pravice na podlagi nacionalnega sistema - Člen 11(1) in člen 12(2) Priloge VIII Kadrovskih predpisov - ugovor nezakonitosti - Enako obravnavanje)

(2020/C 10/41)

Jezik postopka: francoščina

Stranke

Tožeča stranka: Luigi Bruno (Woluwe-Saint-Pierre, Belgija) (zastopnica: N. de Montigny, odvetnica)

Tožena stranka: Evropska komisija (zastopnika: B. Mongin in R. Striani, agenta)

Intervenienta v podporo tožene stranke: Evropski parlament (zastopniki: C. Gonzalez Argüelles, T. Lazian in J. Van Pottelberge, agenti) in Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU za razglasitev ničnost odločbe Urada „Vodenje in plačevanje posameznih pravic“ (PMO) z dne 4. julija 2017, s katero je bila zavrnjena prošnja tožeče stranke za dodelitev odpravnine, določene v členu 12(2) Priloge VIII h Kadrovskim predpisom za uradnike Evropske unije, in podredno, poznejšo odločbo z dne 18. januarja 2018 o zavrnitvi pritožbe, ki jo je tožeča stranka vložila zoper navedeno odločbo.

Izrek

1. Tožba se zavrne.

2. Luigiju Brunu se naloži plačilo stroškov.

3. Evropski parlament in Svet Evropske unije nosita vsak svoje stroške.

(1) UL C 231, 2.7.2018.
1.

Evropskemu parlamentu se naloži, da DQ in drugim tožečim strankam, katerih imena so navedena v prilogi, izplača skupni znesek 36 000 EUR, ki se razdeli mednje, iz naslova nepremoženjske škode, ki so jo utrpeli, skupaj z obrestmi od 13. decembra 2017 do datuma, ko bo Parlament plačal znesek 36 000 EUR, po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za tri in pol odstotne točke.
Sodba Splošnega sodišča z dne 24. septembra 2019 – Yanukovych/Svet

(Zadeva T-301/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranka na seznamu - Obveznost Sveta, da preveri, ali je bila odločba organa tretje države sprejeta ob upoštevanju pravice do obrambe in pravice do učinkovitega sodnega varstva)

(2019/C 423/45)

Jezik postopka: angleščina

Stranki

Tožeča stranka: Oleksandr Viktorovych Yanukovych (Sankt Peterburg, Rusija) (zastopniki: T. Beazley, QC, E. Dean in J. Marjason-Stamp, barristers)

Tožena stranka: Svet Evropske unije (zastopnika: P. Mahnič in J.-P. Hix, agenta)

Predmet

Predlog na podlagi člena 263 PDEU za razglasitev Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 5), v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini, se razglasita za nična v delu, v katerem je bilo ime Oleksandra Viktorovycha Yanukovycha ohranjeno na seznamu oseb, subjektov in organov, za katere veljajo omejevalni ukrepi.

2. Svet Evropske unije nosi stroške postopka.

(1) UL C 231, 2.7.2018.
C 413/47

Sodba Splošnega sodišča z dne 24. septembra 2019 – Piaggio & C./EUIPO – Zhejiang Zhongneng Industry Group (Kolesa z motorjem)

(Zadeva T-219/18) (1)

(Model Skupnosti - Postopek za ugotovitev ničnosti - Registrirani model Skupnosti, ki predstavlja kolo z motorjem - Prejšnji model Skupnosti - Razlog za ničnost - Individualna narava - Drugačen celotni vtis - Seznanjeni uporabnik - Člen 6 in člen 25(1)(b) Uredbe (ES) št. 6/2002 - Skladna razlaga člena 6 Uredbe št. 6/2002 - Odsotnost uporabe prejšnje neregistrirane tridimenzionalne nacionalne znamke pri registriranem modelu - Člen 25(1)(e) Uredbe št. 6/2002 - Odsotnost nedovoljene uporabe avtorskopravno varovanega dela v državi članici pri registriranem modelu - Člen 25(1)(f) Uredbe št. 6/2002)

(2019/C 413/56)

Jezik postopka: italijanščina

Stranke

Tožeča stranka: Piaggio & C. SpA (Pontedera, Italija) (zastopniki: F. Jacobacci, B. La Tella in B. Lucchetti, avocats)

Tožena stranka: Urad Evropske unije za intelektualno lastnino (zastopnika: L. Rampini in J. Crespo Carrillo, agenta)

Druga stranka pred odborom za pritožbe, intervenientka v postopku pred Splošnim sodiščem: Zhejiang Zhongneng Industry Group Co. Ltd (Taizhou City, Kitajska) (zastopniki: M. Spolidoro, M. Gurrado, S. Verea in M. Balestriero, avocats)

Predmet

Tožba zoper odločbo tretjega odbora za pritožbe pri EUIPO z dne 19. januarja 2018 (zadeva R 1496/2015-3) v zvezi s postopkom za ugotovitev ničnosti med družbama Piaggio & C. in Zhejiang Zhongneng Industry Group.

Izrek

1. Tožba se zavrne.

2. Družbi Piaggio & C. SpA se naloži plačilo stroškov.

(1) UL C 182, 28.5.2018.
Sodba Splošnega sodišča z dne 11. julija 2019 – Klymenko/Svet

(Zadeva T-274/18) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Obveznost Sveta, da preveri, ali je bila odločba organa tretje države sprejeta ob spoštovanju pravice do obrambe in učinkovitega sodnega varstva)

(2019/C 328/52)

Jezik postopka: francoščina

Stranki

Tožeča stranka: Oleksandr Viktorovych Klymenko (Moskva, Rusija) (zastopnica: M. Phelippeau, odvetnica)

Tožena stranka: Svet Evropske unije (zastopnika: A. Vitro in P. Mahnič, agenta)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 48) in Izvedbene uredbe Sveta (EU) 2018/326 z dne 5. Marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL L 63, 2018, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Oleksandra Viktorovycha Klymenka ohranjeno na seznamu oseb, subjektov in organov, za katere veljajo ti omejevalni ukrepi.

2. Svetu Evropske unije se naloži plačilo stroškov postopka.

(1) UL C 249, 16.7.2018.
Sodba Splošnega sodišča z dne 23. maja 2019 – Dentsply De Trey/EUIPO – IDS (AQUAPRINT)

(Zadeva T-312/18) (1)

(Znamka Evropske unije - Postopek z ugovorom - Prijava besedne znamke Evropske unije AQUAPRINT - Prejšnje nacionalne besedne znamke AQUACEM in prejšnje neregistrirane nacionalne znamke AQUACEM in AQUASIL - Relativni razlogi za zavrnitev - Neobstoj verjetnosti zmede - Člen 8(1)(b) Uredbe (EU) 2017/1001 - Uporaba znaka, ki nima samo lokalnega pomena, v gospodarskem prometu - Člen 8(4) Uredbe 2017/1001 - Tožba zaradi zavajajočega označevanja (action for passing off) - Neobstoj zavajajoče upodobitve)

(2019/C 238/20)

Jezik postopka: angleščina

Stranke

Tožeča stranka: Dentsply De Trey GmbH (Konstanz, Nemčija) (zastopnik: S. Clark, solicitor)

Tožena stranka: Urad Evropske unije za intelektualno lastnino (zastopniki: G. Sakalaite-Orlovskiene, J. Ivanauskas in H. O’Neill, agenti)

Druga stranka pred odborom za pritožbe, intervenientka v postopku pred Splošnim sodiščem: IDS SpA (Savona, Italija) (zastopnika: M. Andreolini in F. Andreolini, odvetnika)

Predmet

Tožba zoper odločbo drugega odbora za pritožbe EUIPO z dne 26. februarja 2018 (zadeva R 1438/2017-2) v zvezi s postopkom z ugovorom med družbama Dentsply De Trey in IDS.

Izrek

1. Tožba se zavrne.

2. Družbi Dentsply De Trey GmbH se naloži plačilo stroškov.

(1) UL C 240, 9.7.2018.
1.

Odločba petega odbora za pritožbe pri Uradu Evropske unije za intelektualno lastnino (EUIPO) z dne 2. februarja 2018 (združeni zadevi R 359/2015-5 in R 409/2015-5) v zvezi s postopkom z ugovorom med družbama Ffauf Italia SA in Industria de Diseño Textil, SA (Inditex) se razveljavi v delu, v katerem se nanaša na „konzervirano, zamrznjeno, sušeno in kuhano sadje in zelenjava ter povrtnine in stročnice; želeji, marmelada, kompoti, mlečni izdelki, jedilno olje in maščoba“ iz razreda 29 Nicejskega aranžmaja o mednarodni klasifikaciji blaga in storitev zaradi registracije znamk z dne 15. junija 1957, kakor je bil revidiran in spremenjen, in za proizvode „riž, tapioka, sago, moka in izdelki iz žitaric, kruh, pecivo; kvas, pecilni prašek, sol, gorčica, kis, omake (začimba), začimbe, prigrizki na osnovi riža“ iz razreda 31, „sveži sokovi“ iz razreda 32, „storitve prodaje konzervirane, zamrznjene, sušene in kuhane zelenjave, jedilnih olj, riža, moke in izdelkov iz žitaric, kruha, kisa, omak (začimb) na drobno in na debelo v trgovinah, prek globalnega računalniškega omrežja, na podlagi katalogov, po pošti, telefonu, radiu in televiziji ter prek drugih elektronskih medijev“ iz razreda 35 in „nudenje hrane in pijače, samopostrežne restavracije, kavarne“ iz razreda 43.
C 93/58

Sodba Splošnega sodišča z dne 14. decembra 2018 – Inforsacom Logicialis/EUIPO (Business and technology working as one)

(Zadeva T-7/18) (1)

((Znamka Evropske unije - Prijava besedne znamke Evropske unije Business and technology working as one - Znamka, sestavljena iz oglaševalskega slogana - Absolutni razlogi za zavrnitev - Opisnost - Člen 7(1)(c) Uredbe (EU) 2017/1001))

(2019/C 93/74)

Jezik postopka: nemščina

Stranki

Tožeča stranka: Inforsacom Logicialis GmbH (Neu-Isenburg, Nemčija) (zastopnik: O. Spieker, A. Schönfleisch in M. Alber, odvetniki)

Tožena stranka: Urad Evropske unije za intelektualno lastnino (zastopnika: D. Hanf in D. Walicka, agenta)

Predmet

Tožba zoper odločbo prvega odbora za pritožbe pri EUIPO z dne 20. oktobra 2017 (zadeva R 808/2017-1) v zvezi z zahtevo za registracijo besednega znaka Business and technology working as one kot znamke Evropske unije.

Izrek

1. Tožba se zavrne.

2. Inforsacom Logicalis GmbH se naloži plačilo stroškov.

(1) UL C 72, 26.2.2018.
Sodba Splošnega sodišča z dne 30. marca 2022 – Latam Airlines Group in Lan Cargo/Komisija

(Zadeva T-344/17) (1)

(Konkurenca - Omejevalni sporazumi - Trg letalskega tovornega prevoza - Sklep, s katerim je bila ugotovljena kršitev člena 101 PDEU, člena 53 Sporazuma EGP in člena 8 Sporazuma med Skupnostjo in Švico o letalskem prometu - Usklajevanje elementov cene storitev letalskega tovornega prevoza (doplačilo za gorivo, doplačilo za varnost in plačilo provizij za ti doplačili) - Izmenjava informacij - Ozemeljska pristojnost Komisije - Zastaranje - Načelo ne bis in idem - Načelo prepovedi diskriminacije - Pravica do obrambe - Državna prisila - Enotna in trajajoča kršitev - Znesek globe - Vrednost prodaje - Teža kršitve - Olajševalne okoliščine - Bistveno zmanjšana udeležba - Sorazmernost - Neomejena pristojnost)

(2022/C 207/41)

Jezik postopka: angleščina

Stranke

Tožeči stranki: Latam Airlines Group SA (Santiago, Čile), Lan Cargo SA (Santiago) (zastopniki: B. Hartnett, barrister, O. Geiss in W. Sparks, odvetnika)

Tožena stranka: Evropska komisija (zastopniki: A. Dawes, H. Leupold in G. Koleva, agenta, skupaj z G. Peretz, QC)

Predmet

Predlog na podlagi člena 263 PDEU za razglasitev ničnosti Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) v delu, v katerem se nanaša na tožeči stranki in, podredno, za zmanjšanje zneska globe, ki jima je bila naložena.

Izrek

1. Člen 1(1)(i) in (j), (3)(i) in (j) in (4)(i) in (j) Sklepa C(2017) 1742 final Komisije z dne 17. marca 2017 v zvezi s postopkom izvajanja člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (zadeva AT.39258 – letalski prevoz tovora) se razglasi za ničen.

2. Člen 1(2)(i) in (j) navedenega sklepa se razglasi za ničen v delu, v katerem je v njem ugotovljena udeležba družb Latam Airlines Group SA in Lan Cargo SA, pri, prvič, komponentah enotne in trajajoče kršitve, ki se nanašata na doplačilo za varnost in zavrnitev plačila provizij in, drugič, pri komponenti enotne in trajajoče kršitve, ki se nanaša na doplačilo za gorivo pred 22. julijem 2005.

3. Člen 3(i) tega sklepa se razglasi za ničen.

4. Znesek globe, ki se solidarno naloži družbama Latam Airlines Group in Lan Cargo, se določi v višini 2 244 000 EUR.

5. Tožba se v preostalem zavrne.

6. Evropski komisiji se naloži plačilo stroškov.

(1) UL C 239, 24.7.2017.
Sodba Splošnega sodišča z dne 1. junija 2022 – Algebris (UK) in Anchorage Capital Group/Komisija

(Zadeva T-570/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in določenih investicijskih podjetij (EMR) - Postopek reševanja, ki se uporablja, ko subjekt propada ali bo verjetno propadel - Sprejetje, s strani EOR, sheme za reševanje družbe Banco Popular Español SA - Prenos pristojnosti - Obveznost obrazložitve - Načelo dobrega upravljanja - Člen 20 Uredbe (EU) št. 806/2014 - Pravica do izjave - Lastninska pravica)

(2022/C 294/26)

Jezik postopka: angleščina

Stranke

Tožeči stranki: Algebris (UK) Ltd (London, Združeno kraljestvo), Anchorage Capital Group LLC (New York, New York, Združene države) (zastopniki: T. Soames, N. Chesaites, odvetnika, in R. East, solicitor)

Tožena stranka: Evropska komisija (zastopnika: L. Flynn in A. Steiblytė, agenta)

Intervenienta v podporo tožene stranke: Enotni odbor za reševanje (zastopniki: J. King in M. Fernández Rupérez, agenta, skupaj z B. Meyringom, S. Schelo, F. Fernández de Trocóniz Roblesom, T. Klupschom in S. Iancem, odvetnikomi), Banco Santander, SA (Santander, Španija) (zastopniki: J. Rodríguez Cárcamo, A. Rodríguez Conde, D. Sarmiento Ramírez-Escudero, odvetniki, in G. Cahill, barrister)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2017/1246 z dne 7. junija 2017 o odobritvi sheme za reševanje za Banco Popular Español S.A (UL 2017, L 178, str. 15).

Izrek

1. Tožba se zavrne.

2. Družbi Algebris (UK) Ltd in Anchorage Capital Group LLC nosita svoje stroške in stroške, ki sta jih priglasili Evropska komisija in družba Banco Santander, SA.

3. Enotni odbor za reševanje (EOR) nosi svoje stroške.

(1) UL C 392, 20.11.2017.
C 490/26

Sodba Splošnega sodišča z dne 6. oktobra 2021 – Aeris Invest/ECB

(Zadeva T-827/17) (1)

(Dostop do dokumentov - Sklep 2004/258/ES - Dokumenti, ki se nanašajo na sprejetje sheme za reševanje banke Banco Popular Español - Delna zavrnitev dostopa - Izjema v zvezi z varstvom zaupnosti razprave organov odločanja ECB - Dokumenti, ki se nanašajo na rezultat razprave organov odločanja ECB - Obveznost obrazložitve - Izjema v zvezi s finančno, denarno ali gospodarsko politiko Unije ali države članice - Izjema v zvezi z varstvom stabilnosti finančnega sistema v Uniji ali državi članici - Izjema v zvezi z varstvom zaupnosti informacij, ki so kot take varovane na podlagi prava Unije - Pojem zaupnih informacij - Splošna domneva o zaupnosti - Odstopanje od obveznosti poklicne skrivnosti - Člen 47 Listine o temeljnih pravicah)

(2021/C 490/27)

Jezik postopka: španščina

Stranke

Tožeča stranka: Aeris Invest Sàrl (Luxembourg, Luksemburg) (zastopnika: R. Vallina Hoset in E. Galán Burgos, odvetnika)

Tožena stranka: Evropska centralna banka (zastopniki: T. Filipova, D. Báez Seara in F. von Lindeiner, agenti, skupaj z M. Kottmannom, odvetnikom)

Intervenientki v podporo tožene stranke: Evropska komisija (zastopniki: É. Gippini Fournier, J. Rius, C. Ehrbar in A. Steiblytė, agenti), Banco Santander, SA (Santander, Španija) (zastopnika: J. Rodríguez Cárcamo in A. Rodríguez Conde, odvetnika)

Predmet

Predlog na podlagi člena 263 PDEU za razglasitev ničnosti sklepov ECB LS/MD/17/405, LS/MD/17/406 in LS/MD/17/419 z dne 7. novembra 2017, s katerimi je bil zavrnjen polni dostop do nekaterih dokumentov, ki se nanašajo na sprejetje sheme za reševanje banke Banco Popular Español, SA.

Izrek

1. Sklep Evropske centralne banke (ECB) LS/MD/17/406 z dne 7. novembra 2017 se razglasi za ničen v delu, v katerem je z njim zavrnjen dostop do izida glasovanja Sveta ECB iz zapisnika 447. seje Sveta ECB.

2. Tožba se v preostalem zavrne.

3. Družba Aeris Invest Sàrl nosi svoje stroške in dve tretjini stroškov ECB.

4. ECB nosi tretjino svojih stroškov.

5. Evropska komisija in banka Banco Santander, SA nosita svoje stroške.

(1) UL C 63, 19.2.2018.